
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 761 


15 Ιουνίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Όροι και προϋποθέσεις υποβολής καταστάσεων - ισο¬ 
ζυγίου του άρθρου 20 του Π.Δ. 186/1992 Κ.Β.Σ. με 


χρήση ηλεκτρονικής μεθόδου επικοινωνίας. 1 

Λειτουργία ΟΠΕΚΕΠΕ για τον τομέα Βάμβακος. 2 


ΑΠΟΦΑΣΕΙΣ 

Αριθ. 1056690/420/0015 (1) 


Όροι και προϋποθέσεις υποβολής καταστάσεων - ισοζυ¬ 
γίου του άρθρου 20 του Π.Δ. 186/1992 Κ.Β.Σ. με χρή¬ 
ση ηλεκτρονικής μεθόδου επικοινωνίας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 20 του Π.Δ. 186/1992 περί 
Κ.Β.Σ. (Φ.Ε.Κ 84Α/26.5.1992 όπως ισχύει). 

2. Τις διατάξεις της υποπερίπτωσης γε' και στ' της περί¬ 
πτωσης γ'του άρθρου 38 του ως άνω Π.Δ. 

3. Την υπ’ αριθμ. 1039386/441/006/21.4.2000 (ΦΕΚ. 
571/τ.Β') κοινή απόφαση του Πρωθυπουργού και του 
Υπουργού Οικονομικών με την οποία χορηγούνται αρμο¬ 
διότητες στους Υφυπουργούς Οικονομικών. 

4. Τις διατάξεις της παραγράφου 5 του άρθρου 18 του 
Ν. 2753/1999 (ΦΕΚ 249Α') «Απλουστεύσεις και ελα¬ 
φρύνσεις στη Φορολογία Εισοδήματος και άλλες διατά¬ 
ξεις». 

5. Την ανάγκη αποσυμφόρησηςτωνΔ.Ο.Υ., αλλά και την 
διευκόλυνση των επιχειρήσεων στα πλαίσια απλοποίησης 
των φορολογικών διαδικασιών και των διαμορφωθεισών 
νέων συνθηκών τόσο στον τομέα οργάνωσης των φορο¬ 
λογικών υπηρεσιών όσο και των επιχειρήσεων. 

6. Το γεγονός ότι με την παρούσα απόφαση δεν προκαλεί- 
ται δαπάνη στον Κρατικό Προϋπολογισμό, αποφασίζουμε: 

Άρθρο 1 

Υποβολή καταστάσεων - ισοζυγίων και - 
πιστοποίηση υποκειμένων 

1. Στους επιτηδευματιές οι οποίοι έχουν υποχρέωση να 
υποβάλουν τις καταστάσεις και το ισοζύγιο του άρθρου 20 
του Π.Δ. 186/1992, (ΦΕΚ84Α71992), παρέχεται η ευχέρεια 
εμπρόθεσμης υποβολής αυτών, με τη χρήση ηλεκτρονικής 
μεθόδου επικοινωνίας, μέσω ειδικού δικτύου (ΤΑΧΙδηβΙ). 

2. Η δυνατότητα αυτή παρέχεται στους υπόχρεους των 
οποίων η αρμόδια Δ.Ο.Υ είναι ενταγμένη στο σύστημα 
ΤΑΧΙ8. Οι παραπάνω μετά από αίτηση - εγγραφή τους στο 


ειδικό δίκτυο (ΤΑΧΙΒπθΙ) πιστοποιούνται από την Γενική 
Γραμματεία Πληροφορικών Συστημάτων (Γ.Γ.Π.Σ) και 
λαμβάνουν όνομα και κωδικό χρήστη. Η πρόσβαση στο 
ΤΑΧΙδηθΐ για την υποβολή των ανωτέρω καταστάσεων - 
ισοζυγίων είναι εφικτή με τη χρήση των κωδικών αυτών. 

3.0 συνδυασμόςτου ονόματος και του κωδικού χρήστη 
ταυτοποιείτον συγκεκριμένο υπόχρεο, αποτελεί απόρρη¬ 
το προσωπικό στοιχείο και επιτρέπεται μόνο στον ίδιο να 
τον διαχειρίζεται και να τον μεταβάλλει, έτσι ώστε μόνο ο 
υπόχρεος ή πρόσωπα της επιλογής του να γνωρίζουν αυ¬ 
τόν και να έχουν τη δυνατότητα χρήσης του. 

Άρθρο 2 

Ημερομηνία υποβολής 

1. Στην περίπτωση ηλεκτρονικής υποβολής των καταστά¬ 
σεων - ισοζυγίων δεν διαφοροποιούνται οι γενικά καθοριζό¬ 
μενες από τις σχετικές διατάξεις ημερομηνίες υποβολής. 

2. Ως ημερομηνία υποβολής θεωρείται η ημερομηνία 
αποδοχής και επιτυχούς καταχώρησης αυτών στο σύστη¬ 
μα ΤΑΧΙδηθΐ με αυτόματη απόδοση στον αποστολέα - 
υπόχρεο μοναδικού αριθμού καταχώρησης. 

3. Εφόσον υπάρξουν εμπρόθεσμες τροποποιήσεις σε 
υποβληθείσα κατάσταση - ισοζύγιο, ως ημερομηνία υποβο¬ 
λής θεωρείται η ημερομηνία της τελευταίας τροποποίησης. 

Άρθρο 3 

Πεδίο εφαρμογής - Προϋποθέσεις υποβολής 

Α) Κατά την πρώτη φάση εφαρμογής υποβάλλονται: 

- Συγκεντρωτικές καταστάσεις πελατών 

- Συγκεντρωτικές καταστάσεις προμηθευτών 

- Συγκεντρωτικές καταστάσεις πιστωτικών υπολοίπων 
πελατών 

- Συγκεντρωτικές καταστάσεις πιστωτικών υπολοίπων 
προμηθευτών 

- Ισοζύγιο λογαριασμών 

Β) Οι καταστάσεις ή το ισοζύγιο γίνονται αποδεκτά εφό¬ 
σον πληρούν τις παρακάτω προϋποθέσεις: 

α) Αφορούν εμπρόθεσμη υποβολή. 

β) Υποβάλλονται ενιαία για την έδρα και τις εγκαταστά¬ 
σεις της επιχείρησης 

γ) Οι συναλλασσόμενοι με τον υπόχρεο καταχωρούνται 
υποχρεωτικά με τον Α.Φ.Μ. τους. 

Άρθρο 4 

Τρόπος υποβολής 

1. Η ηλεκτρονική υποβολή των καταστάσεων ή ισοζυγί¬ 
ου είναι ισοδύναμη με την υποβολή με ηλεκτρομαγνητικά 
μέσα και μπορεί να γίνεται με τους παρακάτω εναλλακτι¬ 
κούς τρόπους: 

α) Πληκτρολογούνται από τον χρήστη - υπόχρεο ανα¬ 
λυτικά τα περιεχόμενα στοιχεία της κατάστασης σε ηλε¬ 
κτρονικά διαμορφωμένα πλαίσια. 

β) Καταχωρούνται από το χρήστη-υπόχρεο μόνο τα βα¬ 
σικά στοιχεία της κατάστασης (συνολικός αριθμός φορο¬ 
λογικών στοιχείων και συνολική αξία συναλλαγών) ή ισο¬ 
ζυγίου (σύνολο αξιών χρέωσης - πίστωσης, χρεωστικών - 
πιστωτικών υπολοίπων). Τα περιεχόμενα αναλυτικά στοι¬ 
χεία τους αποστέλλονται ηλεκτρονικά με επισυνάπτομε - 
νο μαγνητικό αρχείο, σύμφωνα με τις προδιαγραφές που 
περιγράφονται κάθε φορά από τις ισχύουσες διατάξεις 
για την υποβολή με ηλεκτρομαγνητικά μέσα. 

2. Στην περίπτωση διπλής υποβολής κατάστασης - ισο¬ 
ζυγίου, για την ίδια χρονική περίοδο, μέσω ΤΑΧΙδηθΙ και 
μέσω Δ.Ο.Υ., δεκτή γίνεται η υποβληθείσα στη Δ.Ο.Υ. ενώ 
απορρίπτεται η υποβληθείσα μέσω ΤΑΧΙδηοί. 

Άρθρο 5 

Αποδεικτικό υποβολής 

1. Η εμφάνιση στην οθόνη της κατάστασης ή του ισοζυ¬ 
γίου συσχετισμένης μετον μοναδικό αριθμό καταχώρησης 
και την ημερομηνία υποβολής τους ή η εκτύπωσή τους μέ¬ 
σω του συστήματος ΤΑΧΙδηθΙ, αποτελούν για τον υπόχρεο 
την πληροφορία ή το αντίγραφο υποβολής αντίστοιχα. 

2. Ειδικότερα σε περιπτώσεις αποστολής μαγνητικού 
αρχείου αντί της κατάστασης - ισοζυγίου θα εμφανίζονται 
και θα εκτυπώνονται τα βασικά στοιχεία του υπόχρεου και 
τα γενικά σύνολα πλήθους των φορολογικών στοιχείων 
και αξίας αυτών, όσον αφορά τις συγκεντρωτικές κατα¬ 
στάσεις, καθώς και τα σύνολα χρέωσης, πίστωσης, χρεω¬ 
στικών υπολοίπων, πιστωτικών υπολοίπων, όσον αφορά 
τα ισοζύγια λογαριασμών. 

Άρθρο 6 

Αναστολή της πιστοποίησης 

1. Η Γενική Γραμματεία Πληροφορικών Συστημάτων 
αναστέλλει την πιστοποίηση του υπόχρεου σε υποβολή : 

α) Στην περίπτωση που ο υπόχρεος με έγγραφη αίτηση 
του, που θα διαβιβαστεί μέσω της αρμόδιας Δ.Ο.Υ στο σύ¬ 
στημα ΤΑΧΙδηθΙ, ζητήσει την διαγραφή - απενεργοποίησή 
του. 

β) Στην περίπτωση μεταφοράς της έδρας του υπόχρε¬ 
ου, σε περιοχή αρμοδιότητας Δ.Ο.Υ. η οποία δεν είναι 
ενταγμένη στο σύστημα ΤΑΧΙ5. 

γ) Εφόσον διαπιστωθούν παραβάσεις των διατάξεων 
της παρούσας απόφασης ή υπάρχουν σοβαρές υπόνοιες 
ότι διαπράχθηκαν ποινικά αδικήματα ή παραβιάστηκαν 
φορολογικές διατάξεις. 

2. Η σχετική απόφαση περί αναστολής της πιστοποίησης 
(απενεργοποίηση) κοινοποιείται στον ενδιαφερόμενο. 

Άρθρο 7 

Ηλεκτρονική ταυτοποίηση 

Η ηλεκτρονική μορφή της κατάστασης - ισοζυγίου δια¬ 
βιβάζεται κρυπτογραφημένη και ταυτοποιείται μονοσή¬ 
μαντα με το όνομα και τον κωδικό χρήστη. 

Άρθρο 8 

Έλεγχος - Ενημέρωση Δ.Ο.Υ 

1. Η αρμόδια Δ.Ο.Υ ενημερώνεται από το ΤΑΧΙδηθΙ, αμέ¬ 
σως μετά την λήξη προθεσμίας υποβολής, σχετικά με την 
υποβολή των καταστάσεων - ισοζυγίων, κατά υπόχρεο, με 
ταυτόχρονη καταχώρηση των βασικών στοιχείων παρα¬ 
λαβής στο υποσύστημα ΤΑΧΙδ - Κ.Β.Σ. 

2. Στις περιπτώσεις παραλαβής καταστάσεων που πε¬ 
ριλαμβάνουν λανθασμένα ή μη συσχετισμένα Α.Φ.Μ. η 
Γ.Γ.Π.Σ ενημερώνει την αρμόδια Δ.Ο.Υ. του υπόχρεου για 
έλεγχο του περιεχομένου της κατάστασης. 

3. Το περιεχόμενο των προς διασταύρωση καταστάσε¬ 
ων - ισοζυγίων θα παραμένει στην Γ.Γ.Π.Σ. προς επεξερ¬ 
γασία και θα παρέχεται στη Δ.Ο.Υ. και τις αρμόδιες ελε¬ 
γκτικές Υπηρεσίες, εφόσον ζητηθεί. 

4. Η Γ.Γ.Π.Σ. υποχρεούται να ενημερώνει την αρμόδια 
Δ.Ο.Υ. με τα αποτελέσματα της επεξεργασίας των κατα¬ 
στάσεων. 


5. Κατά τα λοιπά ισχύουν οι διατάξειςτου Π.Δ. 186/1992 
περί «Κ.Β.Σ.» όπως αυτές κάθε φορά ισχύουν. 

Άρθρο 9 

Ισχύς της Απόφασης 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Αθήνα, 14 Ιουνίου 2001 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 

-♦- 

Αριθ. 368225 (2) 

Λειτουργία ΟΠΕΚΕΠΕ για τον τομέα Βάμβακος. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργα¬ 
να» (ΦΕΚ 137/τ.Α'/26.7.85). 

β) Του Ν. 2637/98 (ΦΕΚ 200/τ.Α'/27.8.98) όπως τροπο¬ 
ποιήθηκε μετον Ν. 2732/99 (ΦΕΚ 154/τ.Α'/30.7.99) μετον 
οποίο συνεστήθη ο Ο.Π.Ε.Κ.Ε.Π.Ε. 

γ) Του Ν. 992/79 (άρθρο 22 παρ. 3). 

2. Τους Κοινοτικούς Κανονισμούς 1258/99 του Συμβου¬ 
λίου και 1663/95 της Επιτροπής. 

3. Τηνυπ’ αριθ. 184516/16.9.96 (ΦΕΚ894/τ.Β') απόφαση 
του Υπουργού Γεωργίας για την ανάθεση εφαρμογής των 
μέτρων ενίσχυσης και ελέγχων στον τομέα βάμβακος. 

4. Την υπ’ αριθ. 197003/12.9.2000 (ΦΕΚ 1141/τ.Β') από¬ 
φαση των Υπουργών Εσωτερικών Δημόσιας Διοίκησης 
και Αποκέντρωσης, Εθνικής Οικονομίας και Γ εωργίας. 

5. Την υπ’ αριθ. 332999/3.5.2001 (ΦΕΚ 549/τ.Β'/ 
11.5.2001) απόφαση του Υφυπουργού Εσωτερικών Δη¬ 
μόσιας Διοίκησης και Αποκέντρωσης, του Υφυπουργού 
Οικονομικών και του Υπουργού Γεωργίας. 

6. Την απόφαση 366209/30.4.2001 του Υπουργού Γεωρ¬ 
γίας για την έναρξη πλήρους λειτουργίας του Ο.Π.Ε.Κ.Ε.Π.Ε. 

7. Την απόφαση 2976/28.5.2001 του Προέδρου του 
Ο.Π.Ε.Κ.Ε.Π.Ε., τοποθέτησης προσωπικού εκ μετατάξεων. 

8. Την ανάγκη ολοκλήρωσης της καταβολής των κοινο¬ 
τικών ενισχύσεων στον τομέα του Βάμβακος της περιό¬ 
δου 2000-2001 αλλά και την προετοιμασία των πληρωμών 
της νέας περιόδου 2001 -2002 με χρήση προσωπικού, υλι¬ 
κών και μέσων που υπάρχουν στον Οργανισμό Βάμβακος, 
αποφασίζουμε: 

1. Οι αρμοδιότητες εφαρμογής των μέτρων ενίσχυσης 
και ελέγχων στον τομέα του βάμβακος που σύμφωνα με 
την απόφαση αριθ. 184516/16.9.96 του Υπουργού Γεωρ¬ 
γίας έχουν ανατεθεί στον Οργανισμό Βάμβακος, ανατίθε¬ 
νται με την παρούσα στον ΟΠΕΚΕΠΕ. 

2. Οι Περιφερειακές Υπηρεσίες του Οργανισμού Βάμ¬ 
βακος υποχρεούνται όπως το αργότερο μέχρι τις 
30.6.2001 αποστείλουν στο κλιμάκιο του ΟΠΕΚΕΠΕ που 
στεγάζεται στην Κεντρική Υπηρεσία του Οργανισμού 
Βάμβακος συμπληρωμένους φακέλλους εκκαθάρισης 
για όλες τις εκκοκκιστικές επιχειρήσεις ευθύνης τους. 

3. Οι μεταταγέντες στον ΟΠΕΚΕΠΕ υπάλληλοι του Ορ¬ 
γανισμού Βάμβακος που τοποθετήθηκαν στο Τμήμα Βάμ¬ 
βακος του ΟΠΕΚΕΠΕ καθώς και οι αποσπασμένοι υπάλ¬ 
ληλοι του Οργανισμού Βάμβακος με την υπ’ αριθ. 
368222/11.6.2001 απόφασή μας, να παραμείνουν στο μέ¬ 
χρι σήμερα χώρο εργασίας τους στον Οργανισμό Βάμβα¬ 
κος, και να χρησιμοποιούν την αναγκαία υλικοτεχνική 
υποδομή και τα αρχεία που αφορούν τις Κοινοτικές Ενι¬ 
σχύσεις του βαμβακιού, ώστε να ολοκληρωθούν οι πλη¬ 
ρωμές του 2000-2001 αλλά και να προετοιμαστούν οι πλη¬ 
ρωμές της νέας περιόδου 2001-2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουνίου 2001 

Ο ΥΠΟΥΡΓΟΣ 

Γ. ΑΝΩΜΕΡΙΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






